সেরি বাহলোল

**সেরি বাহলোল** (), **সাহর ই বাহলোল** বা **সাহরি বাহলোল** নামেও পরিচিত, হলো পাকিস্তানের খাইবার পাখতুনখোয়া প্রদেশের মর্দান জেলার তখতি বহির নিকটে অবস্থিত একটি শহর ও প্রত্নতাত্ত্বিক স্থান। প্রদেশের রাজধানী পেশোয়ার থেকে ৭০ কিলোমিটার উত্তর পশ্চিমে অবস্থিত।

## ইতিহাস
[থাম্ব|বাম|সেরি বাহলোল [গান্ধার অঞ্চলের প্রায় মাঝামাঝি অবস্থিত।]]
সেরি বাহলোল একটি ঐতিহাসিক স্থান এবং ১৯৮০ খ্রিষ্টাব্দ থেকে এটি ইউনেস্কোর বিশ্ব ঐতিহ্য স্থানের তালিকাভুক্ত আছে। সেরি বাহলোলের ধ্বংসাবশেষ হলো মূলত কুষাণ সাম্রাজ্যের সময়ে নির্মিত একটি ক্ষুদ্র প্রাচীন দুর্গ নগরের অবশিষ্টাংশ বা ধ্বংসাবশেষ। এটি দ্বিতীয় বা তৃতীয় শতকে নির্মিত হয়। প্রত্নতাত্ত্বিক জন মার্শালের সময়ে নগরটিকে সংরক্ষিত করা হয়। তখতি বহি থেকে ৫ কিলোমিটার দূরে অবস্থিত সেরি বাহলোলের আয়তন প্রায় ৯.৭ হেক্টর। সেরি বাহলোলের ধ্বংসাবশেষের গঠন কাঠামো, স্থাপত্যশৈলী, নকশা ও নির্মাণশৈলী খ্রিষ্টীয় ১ম থেকে ৭ম শতকের গান্ধার অঞ্চলের বিরাজমান রাজকীয় ও নাগরিক সম্প্রদায়ের সাথে সামঞ্জস্যপূর্ণ।

সেরি বাহলোলে গৌতম বুদ্ধের মূর্তির অবশিষ্টাংশ রয়েছে, যা সম্পূর্ণ রূপে উৎখনন করা হয় নি। মূর্তি, মুদ্রা, তৈজসপত্র ও অলঙ্কার প্রভৃতি প্রাচীন নিদর্শন প্রাপ্তি এখানে খুবই সাধারণ। স্থানীয় অধিবাসীরা তাদের ঘর ও মালিকানাধীন ভূমিতে অবৈধভাবে উৎখনন করে ঐতিহাসিক স্থাপনার ক্ষতিসাধন করে। কিছু স্থানীয় অসাধু পুরাতত্ত্ব ব্যবসায়ীরা স্থানীয়দের ভুল বুঝিয়ে অবৈধ উৎখননে প্ররোচিত করে। সেরি বাহলোলের পুরাতত্ত্ব অবশিষ্টাংশ সংরক্ষণে জাতীয় ও আন্তর্জাতিকভাবে দৃষ্টি দেওয়া প্রয়োজন।

স্থানীয়দের দ্বারা "সেরি বাহলোল" শব্দটির বিভিন্নভাবে ব্যাখ্যা দেওয়া হয়। স্থানীয়দের মতে, শব্দটি দুইটি হিন্দি শব্দ "শেরি" এবং "বাহলোল" সমন্বয়ে গঠিত। "শেরি" শব্দের অর্থ সম্মানিত ব্যক্তি এবং "বাহলোল" হলো এলাকার স্থানীয় রাজনৈতিক ও ধর্মীয় প্রভাবশালী ব্যক্তি। তবে সেরি বাহলোলের পুরনো শহরের মতো এই নামটি তেমন পুরনো নয়, বরং কিছুটা আধুনিক কালের প্রয়োগ। গ্রামটি একটি টিলায় ৯ মিটার উচ্চতায় অবস্থিত। গ্রামের চারপাশে সুরক্ষার জন্য একটি পরিশীলিত পাথুরে দেয়াল বা প্রাচীর রয়েছে। প্রাচীরটি কুষাণ সাম্রাজ্যের সময়ে নির্মিত বলে ধারণা করা হয়। প্রাচীরটি বেশ কয়েকটি জায়গায় ভাঙা এবং ক্ষতিগ্রস্ত। তবে কিছু জায়গায় এটি এখনও দৃশ্যমান। গ্রামের চারপাশে উর্বর ভূমি রয়েছে, যেখানে স্থানীয়রা চাষাবাদ করেন। বিগত কয়েক বছরে ব্যাপক জনসংখ্যা বৃদ্ধি সীমিত জমিকে ঘিরে ফেলেছে, যা খাদ্য নিরাপত্তার জন্য ঝুঁকিপূর্ণ।

## চিত্রশালা

চিত্র:Seri Bahlol-Agriculture Land-1.jpg|একজন কৃষক তার জমিতে কীটনাশক দিচ্ছেন
চিত্র:Seri-Bahlol-General view-2.jpg|গ্রামের দৃশ্য
চিত্র:Sahri-Bahlol excavations 1911-1912.jpg|১৯১১-১৯১২ খ্রিষ্টাব্দের উৎখনন
চিত্র:024 Bodhisattva Meditating, 1c Sahr-i-Bahlol (9218660777).jpg|ধ্যানী বোধিসত্ত্ব, শিস্ট, সেরি বাহলোল। পাটনা জাদুঘরে সংরক্ষিত
চিত্র:39. Ordination of Nanda-2nd century CE-Sahri Bahlol-Gandhara Gallery- Indian Museum- Kolkata.-G11-A23282.jpg|নন্দের অভিষেক, শিস্ট, সেরি বাহলোল। ভারতীয় জাদুঘর, কলকাতা
চিত্র:8. Preaching Buddha, 4th century CE, Sahri Bahlol, Gandhara Gallery, Indian Museum, Kolkata.-NS3935-A23207.jpg|বক্তৃতারত বুদ্ধ
চিত্র:Head of a bodhisattva, Gandhara, Pakistan, Sahri Bahlol, c. 100 AD, schist - San Diego Museum of Art - DSC06345.JPG|বোধিসত্ত্বের মাথা
চিত্র:MET DT235.jpg|বোধিসত্ত্ব
চিত্র:Standing Bodhisattva. Gandharan (undated), from Sahribahlol. Indian Museum, Calcutta ei05-34.jpg|দণ্ডায়মান বোধিসত্ত্ব
চিত্র:Sahri-Bahlol Buddhas.jpg|বৌদ্ধ মূর্তি
চিত্র:Buddhist Triad Peshawar Museum.jpg|বসা অবস্থায় বুদ্ধের ত্রিমূর্তি, সেরি বাহলোল থেকে প্রাপ্ত। পেশোয়ার জাদুঘর
চিত্র:Seated Buddha triad Sahri Bahlol excavations ASI 1911-1912.jpg|বসা অবস্থায় বুদ্ধের ত্রিমূর্তি, সেরি বাহলোলের উৎখনন, ১৯১১-১৯১২
চিত্র:Great Buddha of Sahri Bahlol 1909 excavation (upright).jpg|সেরি বাহলোলের মহাবুদ্ধ, ১৯০৯ এর উৎখনন (দণ্ডায়মান)
চিত্র:Peshawar Museum Sahri Bahlol Buddha, excavated 1909-1910.jpg|সেরি বাহলোলের উৎখনন, ১৯০৯-১৯১০, পেশোয়ার জাদুঘর
চিত্র:Bronze Buddha image Gandhara Sahr-i Bahlol BM.jpg|ব্রোঞ্জের বুদ্ধ, ব্রিটিশ মিউজিয়াম


## আরও দেখুন

* পাকিস্তানের বিশ্ব ঐতিহ্যবাহী স্থানসমূহের তালিকা

## তথ্যসূত্র

বিষয়শ্রেণী:খাইবার পাখতুনখাওয়ার সাংস্কৃতিক ঐতিহ্য
বিষয়শ্রেণী:খাইবার পাখতুনখোয়ার প্রত্নতাত্ত্বিক স্থান
বিষয়শ্রেণী:পাকিস্তানে বৌদ্ধধর্ম
বিষয়শ্রেণী:পাকিস্তানে বৌদ্ধধর্মীয় স্থান
বিষয়শ্রেণী:পাকিস্তানের ইতিহাস
বিষয়শ্রেণী:পাকিস্তানের বিশ্ব ঐতিহ্যবাহী স্থান
বিষয়শ্রেণী:মর্দান জেলার জনবহুল স্থান